ครม.อนุมัติ งบลับ 6-7 พันล้าน ให้ ทัพอากาศ ซ่อมฝูง F16
ครม.อนุมัติงบลับประมาณ 6-7 พันล้านบาท ให้กองทัพอากาศนำไปซ่อมแซมและติดตั้งอุปกรณ์เสริมเครื่องบินเอฟ 16 เอดีเอฟ 6 ลำ ด้าน ทอ.แจงรัฐบาลให้งบเมื่อต้นปี 53 แต่เพิ่งผ่านวันนี้เมื่อวันที่ 15 กุมภาพันธ์ มติชนออนไลน์รายงานว่า รายงานข่าวจากที่ประชุมคณะรัฐมนตรี (ครม.) แจ้งว่า ในการประชุม ครม. พล.อ.ประวิตร วงษ์สุวรรณ รัฐมนตรีว่าการกระทรวงกลาโหม เสนอข้อเสนอของกองบัญชาการกองทัพอากาศ เพื่อขออนุมัติงบลับนำไปซ่อมแซมและติดตั้งอุปกรณ์เสริมเครื่องบินเอฟ 16 เอดีเอฟ จำนวน 6 ลำ โดยทำสัญญากับบริษัทจากประเทศสหรัฐอเมริกา พร้อมทั้งอนุมัติให้สร้างอาคารซ่อมแซมเป็นการเฉพาะ ทั้งนี้ ได้ขออนุมัติงบลับเพื่อใช้ในการดำเนินการเป็นเงินสกุลดอลลาร์ ซึ่งคิดเป็นเงินบาทประมาณ 6-7 พันล้านบาทโดย ครม.ใช้เวลาพิจารณาไม่ถึง 5 นาที ก่อนที่จะอนุมัติตามที่ ทอ.เสนอ ทั้งนี้ ภายหลังการพิจารณาวาระดังกล่าว พล.อ.ประวิตร สรุปอุบัติเหตุเครื่องบินเอฟ 16 จำนวน 2 ลำ ตกระหว่างการฝึกคอบร้าโกลด์ ในพื้นที่อุทยานแห่งชาติภูแลนคา จังหวัดชัยภูมิ ว่า เป็นเครื่องบินเอฟ 16 เอดีเอฟ ซื้อมาตั้งแต่ปี 2545 สาเหตุที่ตกเกิดจากอุบัติเหตุระหว่างการฝึกบินคอบร้าโกลด์ แต่สาเหตุหลักอยู่ระหว่างการตรวจสอบด้าน พล.อ.ต.มณฑล สัชฌุกร โฆษกกองทัพอากาศ (ทอ.) ชี้แจงว่า งบประมาณนี้เป็นงบฯที่ ครม.ได้อนุมัติตั้งแต่วันที่ 26 มกราคม 2553 ดังนั้น ทอ. จึงได้เสนอ ครม.ตามโครงการ ตาม พ.ร.บ.งบประมาณรายจ่าย ซึ่งทาง ครม.ได้อนุมัติงบฯตามที่ร้องขอให้สามารถก่อนี้งบฯผูกพันงบประมาณได้พล.อ.ต.มณฑลกล่าวว่า โครงการดังกล่าว ทอ.ได้ดำเนินการเจรจากับกองทัพอากาศสหรัฐเพื่อดำเนินการปรับปรุงเอฟ 16 ด้วยระบบการจัดซื้อขายอาวุธระหว่างรัฐบาลต่อรัฐบาลสหรัฐด้วยระบบ (FOREIGN MILITARY SALES) หรือเอฟเอ็มเอส เพื่อปรับปรุงเครื่องบินเอฟ 16 จำนวน 3 ช่วง ครั้งละ 6 ลำ โดยช่วงที่ 1 ใช้งบประมาณ 6900 ล้านบาทรายงานข่าวแจ้งว่า โครงการดังกล่าว ทอ.ต้องการปรับปรุงเครื่องบินเอฟ 16 ทั้งฝูงบิน 403 ที่กองบิน 4 จ.นครสวรรค์ จำนวน 18 ลำ แต่เนื่องจากงบประมาณปรับปรุงมีมูลค่าเงินที่สูง ทอ.จึงได้แบ่งการปรับปรุงเครื่องบินเอฟ 16 เป็น 3 ช่วง โดยช่วงที่ 1 ดำเนินการ ระยะเวลาปี 2554-2556 /ช่วงที่ 2 ในปี 2556-2558/ช่วงที่ 3 ในปี 2558-2560 มติชนออนไลน์ 
ครม.อนุมัติงบลับประมาณ 6-7 พันล้านบาท ให้กองทัพอากาศนำไปซ่อมแซมและติดตั้งอุปกรณ์เสริมเครื่องบินเอฟ 16 เอดีเอฟ 6 ลำ ด้าน ทอ.แจงรัฐบาลให้งบเมื่อต้นปี 53 แต่เพิ่งผ่านวันนี้ เมื่อวันที่ 15 กุมภาพันธ์
กองทัพอากาศ,งบประมาณ,งบลับ,มติคณะรัฐมนตรี